CELEX: 62021TN0071
Language: fi
Date: 2021-02-02 00:00:00
Title: Asia T-71/21: Kanne 2.2.2021 – QB v. komissio

26.4.2021   
            
            
               FI
            
            
               Euroopan unionin virallinen lehti
            
            
               C 148/19
            
         
      Kanne 2.2.2021 – QB v. komissio
      (Asia T-71/21)
      (2021/C 148/27)
      Oikeudenkäyntikieli: englanti
      
         Asianosaiset
      
      
         Kantaja: QB (edustaja: asianajaja R. Wardyn)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan maksutoimiston 6.4.2020 tekemän päätöksen ja nimittävän viranomaisen 3.11.2020 tekemän päätöksen, joilla Euroopan komissio kieltäytyi myöntämästä kantajalle ulkomaankorvausta
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste perustuu maksutoimiston ja nimittävän viranomaisen päätösten perustelujen puutteellisuuteen.
                  
                              —
                           
                           
                              kantajan mukaan maksutoimisto ja nimittävä viranomainen eivät ottaneet huomioon sitä, että kaikkiin Puolan tuomareihin sovellettavat perustuslain ja tavanomaisten lakien säännökset, yhdessä legaliteettiperiaatteen kanssa, eivät mahdollistaneet sitä, että kantaja muodostaa minkäänlaista suhdetta Euroopan tuomarikoulutusverkoston tai minkään muunkaan yksityisoikeudellisen yhteisön kanssa Puolassa tai ulkomailla
                           
                        
                              —
                           
                           
                              hän väittää maksutoimiston ja nimittävän viranomaisen sivuuttaneen sen, että Puolan lain mukaan kantaja, joka oli virassa toimiva tuomari, ei voinut olla muiden viranomaisten kuin Lubartowin alioikeuden ja KSSiP:n (kansallinen tuomari- ja syyttäjäkoulu) johdon valvonnassa.
                           
                        
            
                  2)
               
               
                  Toinen kanneperuste perustuu henkilöstösääntöjen liitteessä VII olevan 4 artiklan 1 kohdan rikkomiseen.
                  
                              —
                           
                           
                              kantaja väittää, että henkilöstösääntöjen liitteessä VII olevan 4 artiklan 1 kohdan ilmaisun ”toiselle valtiolle suoritettavat palvelukset” olisi tulkittava kattavan kaikki tilanteet, joissa työtä tehdään toisen valtion hyväksi eikä pelkästään työtä, joka palvelee kyseisen valtion virallista edustamista, ja että lainsäädännöstä tai oikeuskäytännöstä ei ole löydettävissä tukea nimittävän viranomaisen rajoittavalle lähestymistavalle
                           
                        
                              —
                           
                           
                              hän katsoo lisäksi, että KSSiP:tä olisi pidettävä keskusvaltion yksikkönä ja aikaa, jonka hän työskenteli KSSiP:ssä, olisi siten pidettävä työskentelynä Puolan valtiolle
                           
                        
                              —
                           
                           
                              kantaja katsoo vielä, että hänen työskentelynsä (1) oli toissijaista kantajan ja KSSiP:n väliseen oikeudelliseen suhteeseen nähden.
                           
                        
                              —
                           
                           
                              kantajan mukaan hän työskenteli kyseisenä aikana pääasiallisesti KSSiP:lle Puolassa.
                           
                        
            
                  3)
               
               
                  Kolmas kanneperuste perustuu ilmeiseen arviointivirheeseen.
                  
                              —
                           
                           
                              kantaja väittää säilyttäneensä erityiset siteet Puolaan, mikä esti kestävämpien siteiden muodostamisen Belgiaan
                           
                        
                              —
                           
                           
                              lisäksi kantaja väittää, ettei hänen tosiasiallinen tai oikeudellinen tilanteensa mahdollistanut hänen integroitumistaan Belgian yhteiskuntaan.
                           
                        
            
         (1)  Toimituksellinen huomautus: virke poistettu anonymiteetin turvaamiseksi.